Diari Oficial de la Generalitat Valenciana


Sumari del DOGV 6034, del 12-06-2009 (2009/5761)

Assumpte civil 001047/2007. Notificació de la sentència a José Blanco Martínez.
-------------------------------------------------------------------------------

### Dades del document

Número de DOGV
:   6034

Data del DOGV
:   12-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5761


Data del document
:   06-05-2009

Organisme emissor
:   Jutjat de Primera Instància Número 20 de València

Tipus de document
:   Edicte

Assumpte civil 001047/2007. Notificació de la sentència a José Blanco Martínez. [2009/5761]  
Judici: ordinari 001047/2007.  
Part demandant: Renta Antigua López Brea, SL.  
Part demandada: José Blanco Martínez.  
Sobre: ordinaris.  
En el judici esmentat s'ha dictat la sentència que té l'encapçalament i part dispositiva com es diu:  
«Sentència número 01813513022  
València, 8 d'abril de 2009  
M.ª del Carmen Moreno Martínez, magistrada del Jutjat de Primera Instància número 20 de València, he vist estes actuacions de judici ordinari número 1047/2007, seguides a instàncies de l'entitat Renta Antigua López-Brea, SL, representada per la procuradora Carmen Iniesta Sabater i defesa per l'advocat Francisco-José Hernández Audivert, contra José Blanco Martínez, declarat en rebel·lia, i atesos els següents:  
«Dispositiva  
Estime la demanda formulada per la procuradora Carmen Iniesta Sabater, en nom i representació de l'entitat Renta Antigua López-Brea, SL, contra José Blanco Martínez, sobre la resolució de contracte d'arrendament d'habitatge per causa de denegació de la pròrroga forçosa, i en concret, per desocupació d'este durant més de sis mesos al llarg d'un any sense que la desocupació obeïsca a una causa justa, i sobre la reclamació d'una quantitat en concepte de rendes i quantitats assimilades, i declare resolt per la causa esmentada el contracte d'arrendament relatiu a l'habitatge siti al carrer del Vaixell, número 8 (abans número 10), pis 2n, porta 4 exterior, de València, i en conseqüència, condemne el demandat a deixar este habitatge lliure, vacu i expedit i a disposició de la demandant, dins del termini legal, sota l'advertència de llançament:  
I condemne José Blanco Martínez a pagar a l'entitat Renta Antigua López-Brea, SL, la quantitat de 8.374,96 euros, més l'interés legal que es computarà des de la data d'11 de setembre de 2007, respecte de la quantitat de 2.246,12 euros, i des de la data 3 d'abril de 2009, quant a l'import de 6.128,84 euros.  
S'imposen les costes a la part demandada.  
Manera d'impugnació: mitjançant un recurs d'apel·lació davant de l'Audiència Provincial de València (article 455 de la Llei d'Enjudiciament Civil nova).  
El recurs es prepararà mitjançant un escrit que caldrà presentar en este Jutjat, en el termini de cinc dies hàbils comptadors des de l'endemà de la notificació, limitat a esmentar la resolució apel·lada, i on es manifeste la voluntat d'interposar un recurs, amb la indicació dels pronunciaments que impugna (article 457.2 de la Llei d'Enjudiciament Civil nova).  
No s'admetrà al demandat el recurs si quan el prepara no manifesta, acreditant-ho per escrit, haver pagat les rendes vençudes i les que d'acord amb el contracte haja de pagar de bestreta.  
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a dur a terme la diligència de notificació de la sentència.  
València, 6 de maig de 2009.- El secretari judicial: Vicente Sorni Pérez.